S-285/2017

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 25. apríl 2017, á hendur E-kvk-þgf D-kvk-þgf E-kvk-þgf, kt. 000000-0000, Arnarholti, Reykjavík, fyrir eftirtalin þjófnaðarbrot, með því að hafa:

1. Sunnudaginn 7. ágúst 2016 í verslun Bónuss, Þverholti 2, Mosfellsbæ, stolið sex pökkum af lambakjöti, samtals að verðmæti kr. 14.306.

2. Laugardaginn 10. september 2016 í verslun Krónunnar, Rofabæ 39, Reykjavík, stolið fjórum pökkum af kjúklingabringum, samtals að verðmæti kr. 8.061.

3. Þriðjudaginn 11. október 2016 í verslun Krónunnar, Nóatúni 17, Reykjavík, stolið átta pökkum af nautakjöti, samtals að verðmæti kr. 37.092.

4. Mánudaginn 17. október 2016 í verslun Krónunnar, Nóatúni 17, Reykjavík, stolið þremur pökkum af kjúklingabringum, samtals að verðmæti kr. 5.678.

5. Þriðjudaginn 13. desember 2016 í verslun Krónunnar, Rofabæ 39, Reykjavík, stolið fimm pökkum af kjúklingabringum, samtals að verðmæti kr. 9.782

6. Miðvikudaginn 14. desember 2016 í verslun Krónunnar, Rofabæ 39, Reykjavík, stolið fimm pökkum af kjúklingabringum, samtals að verðmæti kr. 9.729.

Teljast brot í öllum liðum varða við 244. gr. almennra hegningarlaga nr. 19/1940.

Þess er krafist að ákærða verði dæmd til refsingar og til greiðslu alls sakarkostnaðar.

Í málinu gerir F-kk-nf Á-kk-nf, f.h. Haga hf., kt. 000000-0000, vegna 1. liðar ákæru, kröfu um að ákærðu E-kvk-þgf D-kvk-þgf E-kvk-þgf, kt. 000000-0000, verði gert að greiða Högum hf. skaðabætur samtals að fjárhæð kr. 14.306, auk vaxta samkvæmt 1. mgr. 8. gr. laga, nr. 38/2001, frá þeim degi er hið bótaskylda atvik átti sér stað, eða hinn 7. ágúst 2016, og þar til mánuður er liðinn frá birtingu kröfunnar, en síðan dráttarvexti, sbr. 9. gr., sbr. 1. mgr. 6. gr. laga um vexti og verðtryggingu nr. 38/2001, frá þeim degi til greiðsludags. Þá er krafist málskostnaðar að skaðlausu samkvæmt síðar framlögðum málskostnaðarreikningi eða að mati dómsins, að teknu tilliti til virðisaukaskatts af málflutningsþóknun.

Í málinu gerir H-kk-nf B-kk-nf, f.h. Kaupás hf., kt. 000000-0000, vegna 2. liðs ákæru, kröfu um að ákærðu E-kvk-þgf D-kvk-þgf E-kvk-þgf, kt. 000000-0000, verði gert að greiða Kaupáss hf. kr. 8.061 auk vaxta samkvæmt 8. gr. laga um vexti og verðtryggingu nr. 38/2001 frá 10. september 2016 til 16. september 2016 og skv. 9. gr., 1. mgr. 6. gr. sömu laga að liðnum mánuði frá 16. september 2016 til greiðsludags. Þá er krafist málskostnaðar fyrir héraðsdómi að mati dómsins eða samkvæmt síðar framlögðum málskostnaðarreikningi komi til málflutnings í málinu skv. 176. gr. laga um meðferð sakamála nr. 88/2008.

Ákærða sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærða er fædd í ágúst 1978. Samkvæmt framlögðu sakavottorði, dagsettu 11. apríl 2017, hefur hún tvívegis áður verið dæmd til refsingar fyrir auðgunarbrot.

Með dómi Héraðsdóms Reykjavíkur, uppkveðnum 14. desember 2016, var ákærðu gert að sæta skilorðsbundnu fangelsi í 30 daga fyrir þjófnaðarbrot. Þau brot sem ákærða er sakfelld fyrir í þessu máli voru framin fyrir uppkvaðningu framangreinds dóms og verður ákærðu því dæmdur hegningarauki í samræmi við ákvæði 78. gr. almennra hegningarlaga nr. 19/1940.

Með hliðsjón af sakarefni þessa máls og ákvæðum 77. gr. almennra hegningarlaga nr. 19/1940 þykir refsing ákærðu hæfilega ákveðin fangelsi í 30 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa, haldi ákærða almennt skilorð 57. gr. laga nr. 19/1940, sbr. 4. gr. laga nr. 22/1955.

Skaðabótakröfur eru nægjanlega rökstuddar og verða teknar til greina, ásamt vöxtum sem í dómsorði greinir. Bótakrefjendur hafa ekki sótt þing og verður þeim því ekki dæmdur málskostnaður úr hendi ákærðu.

Engan sakarkostnað leiddi af meðferð málsins.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærða, E-kvk-nf D-kvk-nf E-kvk-nf, sæti fangelsi í 30 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærða greiði Högum hf. 14.309 krónur með vöxtum samkvæmt 1. mgr. 8. gr. laga nr. 38/2001 frá 7. ágúst 2016 til 26. júní 2017, en með dráttarvöxtum samkvæmt 1. mgr. 6. gr. sömu laga frá þeim degi til greiðsludags.

Ákærða greiði Kaupás hf. 8.061 krónu með vöxtum samkvæmt 1. mgr. 8. gr. laga nr. 38/2001 frá 10. september 2016 til 26. júní 2017, en með dráttarvöxtum samkvæmt 1. mgr. 6. gr. sömu laga frá þeim degi til greiðsludags.

L-kvk-nf R-kvk-nf S-kvk-nf